गर्म सब्जी के भगोने में गिरने से बच्चा झुलसा
धौलपुर| मनियांथाना क्षेत्र के एक गांव में शादी समारोह के दौरान एक 6 वर्षीय बच्चा सब्जी के गर्म भगोने में गिरकर गंभीर रूप से झुलस गया।
आशीष (6) पुत्र विनोद निवासी महूरी मनियां मंगलवार देररात गांव में ही शादी में साथी बच्चों के साथ खेल रहा था। वहां रखे गर्म सब्जी के भगोने में गिरकर बुरी तरह झुलस गया। जिसे परिजन तुरंत डॉ. मंगलसिंह सामान्य चिकित्सालय लेकर आए। जहां चिकित्सकों ने गंभीर स्थिति को देखते हुए बच्चे को रैफर कर दिया। चिकित्सकों के मुताबिक आशीष 60 प्रतिशत झुलसा है।
उधर शहर के सागरपाड़ा में शादी समारोह में आतिशबाजी के दौरान एक युवक झुलस गया। जिसे चिकित्सकों ने गंभीर हालत में रैफर कर दिया। जानकारी के मुताबिक मुलायम सिंह (20) पुत्र बिजेन्द्र निवासी सागरपाड़ा मंगलवार देररात एक शादी समारोह में आतिशबाजी देख रहा था। इसी दौरान एक चिंगारी मुलायम के जांघ में आकर लगी।
hin_Deva hin_Deva hin_Deva hin_Deva